als_Latn dik_Latn sag_Latn
Tom Doshi pas dëshmisë në Prokurori: Do dal me 3 deputetë, mbështes vetëm Ramën
Postuar: 07/06/2017 - 12:53
Deputeti Tom Doshi ka shkuar paraditen e sotme në Prokurorinë e Përgjithshme ku është thirrur për ti komunikuar një akuzë.
Burime nga institucioni i akuzës kanë bërë të ditur se Doshi dyshohet për "deklarim të rremë pasurie".
Por sapo doli nga Prokuroria e Përgjithshme deputeti Doshi bëri një deklaratë të fortë, kur tha se gjithçka bëhet për ta mbajtur jashtë Parlamentit, por, shtoi se jo vetëm do jetë deputet, por forca që ai përfaqëson, PSD-ja do marrë 3 deputetë në Shkodër.
“Doshi theksoi pa mëdyshje se megjithatë kjo nuk e pengon aspak, pasi nuk ka asgjë me ligjin dhe ka mbështetjen e elektoratit.
“Kjo bëhet për zgjedhje, unë kam mesazh për elektoratin të rrijë i qetë, unë nuk kam asgjë me ligjin. Unë do vij në parlament prapë dhe prokuroria do përballet ne gjykatë me akuzat. Asgjë nuk më pengon, përkundrazi më rritet mbështetja më shumë se shihet tendenca ndaj meje, unë pretendoj tre deputete në Shkodër, ardhja imë në parlament është e padiskutueshme”- tha ai.
Pyetur se kë mbështet, apo për koalicionet e mundshme ai theksoi: Unë mbështes kryeministrin Rama.
/Agjensia e Lajmeve Sot News/
als_Latn hrv_Latn als_Latn als_Latn als_Latn als_Latn als_Latn als_Latn als_Latn